ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Μαρτίου 1988 σχετικά με τον καθορισμό των συνολικών ποσοτήτων επισιτιστικής βοήθειας στα πλαίσια του προγράμματος του 1988 και με την κατάρτιση του καταλόγου των προϊόντων που θα χορηγηθούν ως επισιτιστική βοήθεια ( 88/189/ΕΟΚ ) ( 88/189/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3972/86 του Συμβουλίου της 22ας Δεκεμβρίου 1986 σχετικά με την πολιτική και τη διαχείριση της επισιτιστικής βοήθειας ( 1 ), όπως τροποποιήθηκε από τον κανονισμό ( ΕΟΚ ) αριθ . 3785/87 ( 2 ), και ιδίως το άρθρο 5,

τον κανονισμό ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη στατιστική και δασμολογική ονοματολογία και το κοινό δασμολόγιο ( 3 ), και ιδίως το άρθρο 15,

Εκτιμώντας :

ότι η εφαρμογή του κανονισμού ( ΕΟΚ ) αριθ . 3972/86 χρειάζεται τον καθορισμό ανά πρϊόν των συνολικών ποσοτήτων που θα δοθούν για τις δράσεις επισιτιστικής βοήθειας για το 1988, καθώς και τον καθορισμό των προϊόντων που θα αποτελέσουν αντικείμενο επισιτιστικής βοήθειας - ότι, με ισχύ από 1ης Ιανουαρίου 1988, καθορίστηκε με τον κανονισμό ( ΕΟΚ ) αριθ . 2658/87, με βάση την ονοματολογία του εναρμονισμένου συστήματος, συνδυασμένη ονοματολογία των προϊόντων, που θα πληροί συγχρόνως τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας - ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Επισιτιστικής Βοήθειας,

ΑΠΟΦΑΣΙΖΕΙ :

Άρθρο μόνο 1 . Οι συνολικές ποσότητες για κάθε προϊόν που προορίζονται να τεθούν στη διάθεση ορισμένων αναπτυσσομένων χωρών και ορισμένων οργανισμών στα πλαίσια του προγράμματος επισιτιστικής βοήθειας για το 1988 καθορίζονται στο παράρτημα Ι .

2 . Ο κατάλογος των προϊόντων που μπορούν να δοθούν ως βοήθεια περιλαμβάνεται στο παράρτημα ΙΙ .

Βρυξέλλες, 16 Μαρτίου 1988 .

Για την Επιτροπή Lorenzo NATALI Αντιπρόεδρος ( 1 ) ΕΕ αριθ . L 370 της 30 . 12 . 1986, σ . 1 .

( 2 ) ΕΕ αριθ . L 356 της 18 . 12 . 1987, σ . 8 .

( 3 ) ΕΕ αριθ . L 256 της 7 . 9 . 1987, σ . 1 .

ΠΑΡΑΡΤΗΜΑ Ι Ποσότητες επισιτιστικής βοήθειας που θα δοθούν για το έτος 1988 :

- σε σιτηρά :

α ) ένα πρώτο τμήμα από 927 700 τόνους - β ) ένα δεύτερο τμήμα που μπορεί να είναι έως 232 300 τόνοι - - σε γάλα σε σκόνη : ένα ανώτατο όριο 94 100 τόνων - - σε βουτυρέλαιο : ένα ανώτατο όριο 25 000 τόνων - - σε ζάχαρη : ένα ανώτατο όριο 11 000 τόνων - - σε φυτικά έλαια ( σπορέλαια και ελαιόλαδο ): ένα ανώτατο όριο 34 000 τόνων - - σε άλλα προϊόντα : ποσότητες κατ' ανώτατο όριο 291 262 τόνων ισοδύναμων σιτηρών .

ΠΑΡΑΡΤΗΜΑ ΙΙ Κωδικός ΣΟ Περιγραφή εμπορευμάτων 0202 Κρέατα βοοειδών κατεψυγμένα 0210 20 Κρέατα βοοειδών όλων των ειδών αλατισμένα ή σε άρμη, αποξεραμένα ή καπνιστά 0305 Ψάρια αποξεραμένα, αλατισμένα ή σε άρμη . Ψάρια καπνιστά, έστω και ψημένα πριν ή κατά τη διάρκεια του καπνίσματος . Αλεύρι ψαριού κατάλληλο για την ανθρώπινη διατροφή ex 0402 Γάλα και κρέμα γάλακτος ( ανθόγαλο ), σε σκόνη ή κόκκους ή σε άλλες στερεές μορφές ex 0405 00 Βουτυρέλαιο [όπως καθορίζεται στο παράρτημα ΙΙΙ του κανονισμού ( ΕΟΚ ) αριθ . 1354/83 ( 1 )] 0713 Όσπρια ξερά, χωρίς λοβό, έστω και αποφλοιωμένα ή σπασμένα 0806 20 Σταφίδες Κεφάλαιο 10 Σιτηρά 1101 00 00 1102 Αλεύρι σιτηρών 1103 Πλιγούρια, σιμιγδάλια και συσσωματώματα με μορφή σβόλων από δημητριακά 1104 Σπόροι δημητριακών αλλιώς επεξεργασμένοι ( με μερική απόξεση του περικαρπίου, με ολική σχεδόν απόξεση του περικαρπίου και στρογγυλεμένα τα δύο άκρα τους, πλατυσμένοι ), με εξαίρεση του ρυζιού της κλάσης 1006 . Φύτρα δημητριακών ολόκληρα, πλατυσμένα, σε νιφάδες ή αλεσμένα 1106 10 00 Αλεύρια από ξερά όσπρια της κλάσης 0713 1509 Ελαιόλαδο και τα κλάσματά του, έστω και εξευγενισμένα, αλλά όχι χημικώς μετασχηματισμένα ex 1507 ex 1508 ex 1512 ex 1513 ex 1514 ex 1515 Φυτικά έλαια και τα κλάσματά τους, έστω και εξευγενισμένα, αλλά όχι χημικώς μετασχηματισμένα . Άλλα από αυτά που προορίζονται για τεχνικές ή βιομηχανικές χρήσεις, άλλες από την παρασκευή προϊόντων για την ανθρώπινη διατροφή 1602 50 Παρασκευάσματα και κονσέρβες κρεάτων βοοειδών ex 0604 13 έως 1604 16 00 Παρασκευάσματα για κονσέρβες ψαριών . Σαρδέλες, τόνοι, σκουμπριά, αντσούγιες 1701 Ζάχαρη από τεύτλα ή από ζαχαροκάλαμο και ζαχαρόζη χημικώς καθαρή, σε στερεή κατάσταση ex 1901 Εκχυλίσματα βύνης . Παρασκευάσματα διατροφής από αλεύρια, σιμιγδάλια κλπ . ex 1902 Ζυμαρικά εν γένει, όχι ψημένα ούτε παραγεμισμένα ex 1905 Προϊόντα μπισκοτοποιίας 2002 Τομάτες παρασκευασμένες ή διατηρημένες αλλιώς παρά με ξίδι ή οξικό οξύ ex 2106 10 Παρασκευάσματα διατροφής που δεν κατονομάζονται ούτε περιλαμβάνονται αλλού : Συμπυκνώματα πρωτεϊνών και ουσίες πρωτεϊνικής σύστασης ( 1 ) ΕΕ αριθ . L 142 της 1 . 6 . 1983, σ . 1 .